Blidari - Tăul lui Dumitru - Poiana Soarelui - Poiana Boului - Șuior
Grad de dificultate - intermediar Echipare minima - bicicleta MTB hardtail Puncte de interes - Taul lui Dumitru, privelisti superbe Stare traseu - tronsoanele Baia Mare - Blidari si Suior - Baia Mare sunt cu asfalt, restul traseului este format din drumuri forestiere Avertismente - gradul de dificultate nu este mare, dar avand in vedere lungimea traseului nu plecati fara provizii de mancare sau nepregatiti pentru cateva ore de pedalat In cazul in care, pe parcursul turelor observati deseuri aruncate sau depozitate ilegal va rugam sa le semnalati cu incredere prin intermediul aplicatiei trashout.ngo, disponibila in Google Play si App Store.
Traseul pleaca din Baia Mare catre Firiza si Blidari, se ruleaza pe asfalt pana la hidrocentrala de la Blidari, de unde incepe drumul pietruit care duce catre Poiana lui Dumitru. Vom trece pe langa un izvor amenajat cu masa si banci pe partea stanga a drumului, unde ne putem racori daca este o zi calduroasa, dupa care pornim in sus, trecem de cariera Stur care este pe partea dreapta a drumului si putem vizita Cascada Stur daca coboram in vale. Tinem drumul principal pana la o bifurcatie unde gasim un indicator care ne arata ca Poiana lui Dumitru este pe drumul din dreapta, dar noi o facem la stanga si continuam urcarea pana in varf. In partea de sus a drumului vom mai avea 2 izvoare de unde putem lua apa. Odata ajunsi sus drumul face un ac de par la dreapta si incepe o usoara coborare. Vom tine acest drum pana cand ne vom intersecta cu un drum care vine din Poiana lui Dumitru, aici o vom lua la stanga si vom urca usor pana in varf unde vom vizita Taul lui Dumitru, in aceasta arie, pe langa peisajul superb, se pot observa: planta carnivora roua cerului (drosera rotundifolia), specie protejata sau bumbacarita (Eriophorum vaginatum) o planta straveche care creste in astfel de arii. Accesul cel mai facil este pe drumul care se gaseste cu 50 dupa indicatorul care arata catre Taul lui Dumitru, dar trebuie mers cu atentie deoarece din acest drum la un moment dat se face la stanga intr-un loc nemarcat, iar poteca nu se observa bine, de aici drumul nu mai este ciclabil, dar obiectivul este la doar cateva zeci de metri. Dupa vizitarea Taului lui Dumitru ne vom intoarce pe drumul pe care am venit pana la intersectia unde facusem la stanga mai devreme, dar acum vom merge tot in fata catre Poiana lui Dumitru pana cand vom ajunge la o intersectie mare unde sunt instalate panouri de informare turistica despre aceste arii. Ajunsi aici o vom face la stanga si vom merge pe acest drum pna la o bifurcatie mare unde vom tine drumul din partea stanga. Aici vom incepe o coborare lunga care ne va duce in drumul care leaga Runcu de Izvoare. Ajunsi in intersectia cu acest drum o vom lua la dreapta catre Izvoare. Vom face un popas la Cabana Bradut, de unde putem alimenta cu apa de la izvorul de pe partea dreapta a drumului si putem bea o cafea. Dupa ce pornim din nou la drum vom ajunge la o bifurcatie unde o vom lua la stanga pentru a ajunge imediat intr-o alta bifurcatie unde o vom lua in sus la dreapta catre marginea Poienii Soarelui. Odata ajunsi aici ne vom desfata cu panorama impresionanta din partea dreapta a drumului si vom continua sa urcam pentru a inconjura Poiana Soarelui. Tinem drumul care inconjoara Poiana Soarelui pana vom ajunge la o casuta de lemn darapanata care se va afla pe partea dreapta a drumului, aici noi o vom face la stanga, in sus pentru a ajunge in DN 18, Pasul Gutai. Odata ajunsi in Pasul Gutai o vom lua la dreapta pana in varf la Hanul Pintea. De aici vom parasi asfaltul mergand pe poteca din stanga drumului pe directia noastra de mers, care duce la releul de telefonie mobila si catre Poiana Boului - Cresta Cocosului. Urcam pana ajungem in Poiana Boului, unde tinem drumul pana ce ajungem in drumul principal care traverseaza poiana, aici o vom lua la dreapta, in jos catre Suior. Tinem acest drum pana ce ajungem in drumul pavat, unde o vom lua din nou la dreapta, vom trece printre fostele cladiri administrative ale minei si vom ajunge pe un drum din beton care ne va duce din nou in DN 18. Ajunsi la intersectia cu DN 18 o vom lua la stanga catre Baia Sprie si mai apoi Baia Mare pentru a incheaia tura.

Blidari - Tăul lui Dumitru - Poiana Soarelui - Poiana Boului - Șuior
Distance: | 91739
Elapsed Time: | 82566
Min Altitude: | 227
Max Altitude: | 1152
Climb: | 1907
Descent: | 1907